钦定古今图书集成/理学汇编/文学典/第118卷 > 白引昌
## 钦定古今图书集成/理学汇编/文学典/第118卷 > 白引昌

按《山西通志》：“引昌，字季文，阳城人。幼沉静，谨言动，博
极群书，为诸生，累冠多士。泰昌元年恩贡，时年未强
仕，即罢举子业，肆力古文，无意仕进。闯乱后，益韬光
自晦，结容安斋以居，扫地焚香，课子读书，日以著作
为事，尤精于医，活人甚众。生平耻干谒，好忍让，文章行谊，皆可师法。卒年七十五岁。所著有《苏谈》十卷、《容
安斋文集》”二十卷，《蓼廨丛编》十卷，“《医砥》《医约》”、《医源》《医
汇》各十卷。